1. എന്താണ് Help & Heal Charitable Foundation ?

നൻമ പറഞ്ഞു നടക്കാതെ, യഥാർത്ഥത്തിൽ നിരന്തരം നൻമ ചെയ്തു ജീവിക്കുന്ന പ്രസ്ഥാനം .

കണ്ണൂർ ജില്ലയിൽ രൂപം കൊണ്ട പ്രതിമാസ - അമ്പത് രൂപ ഗൂഗിൾ പേ ചലഞ്ച് കാരുണ്യ പ്രസ്ഥാനം. ചെറിയ തുക കൂട്ടായ്മയിലൂടെ സ്വരൂപിച്ച് വലിയ തുക നിർധനർക്ക് സഹായധനമായി നൽകുകയും പൊതുജനോപകാരപ്രദമായ സാമൂഹ്യ സഹായങ്ങൾ നൽകുകയും ചെയ്യുന്ന മൂവ്മെന്റ്. കണ്ണൂരിലാരംഭിച്ച് കൃത്യമായി നിർവചിക്കപ്പെട്ട സംഘടനാ സംവിധാനത്തിലൂടെ കേരളം മുഴുവൻ വ്യാപിപ്പിക്കാൻ ശ്രമം.

2. എന്താണ് ലക്ഷ്യം ?

സ്വയം സന്തോഷം കണ്ടെത്താൻ ഒന്നുമില്ലാത്തവർക്ക് എന്തെങ്കിലും നൽകുക.

തൻ്റെ 50 രൂപ ഏത് പഞ്ചായത്തിലെ ഏത് വാർഡിലെ ആർക്കാണ് സഹായമായി നൽകപ്പെട്ടതെന്ന് കൃത്യമായി സുതാര്യതയോടെ മനസിലാക്കാനാകുക.

പഞ്ചായത്ത് / വാർഡ് തലത്തിൽ വലിയ കൂട്ടായ്മകൾ സംഘടിപ്പിച്ച് മാസംതോറും ഏറ്റവും കുറഞ്ഞത് 50 രൂപയുടെയെങ്കിലും ചാരിറ്റി നടത്തി, ഓരോ വാർഡിലും, രോഗം/ ദാരിദ്യം / മറ്റ് വിഷമങ്ങൾ മൂലം ജീവിതം വഴിമുട്ടിയവർക്ക് , കഴിയുന്നതും ആഴ്ച തോറും കുറഞ്ഞത് പതിനായിരം രൂപയുടെയെങ്കിലും സാമ്പത്തിക ധന സഹായം നൽകിക്കൊണ്ടിരിക്കുക.

3 . ആരാണ് അംഗങ്ങൾ ?

മാസം തോറും കേവലം 50 രൂപ ഗൂഗിൾ പേ ചെയ്യാനാകുന്ന ആർക്കും അംഗമാകാം. നാനാ തുറകളിൽ പെട്ട 500 ലധികം അംഗങ്ങൾ .

4. ഇതുവരെ എന്ത് ചെയ്തു?

2022 ജൂൺ 30 ന് വാട്സാപ്പ് ഗ്രൂപ്പായി ആരംഭിച്ചു.

5 മാസം കൊണ്ട് രണ്ട് ലക്ഷത്തിലധികം രൂപ സമാഹരിച്ചു. 2023 ജൂൺ 30 ന് ചാരിറ്റബിൾ ഫൗണ്ടേഷൻ രജിസ്ട്രേഷൻ ലഭിച്ചു.

2025 മാർച്ച് 31 ആയപ്പോഴേക്കും 110 നിർധനർക്ക് പതിനായിരം രൂപ വീതം നൽകി - സാമൂഹ്യ ധനസഹായമടക്കം ആകെ 13 ലക്ഷം രൂപയുടെ കാരുണ്യ നിധി സ്വരൂപിക്കാൻ സാധിച്ചു.

5. എങ്ങനെ അംഗമാകും ?

ID നമ്പർ ലഭിക്കാതെ ഒരാൾക്കും പ്രസ്ഥാനത്തിൽ കണ്ണി ചേരാനാവില്ല.8714882097 എന്ന നമ്പരിൽ ബന്ധപ്പെടാം.

www.helpandheal.in എന്ന website ൽ വിവരങ്ങളുണ്ട്.

ഇതിന് കൃത്യമായ രജിസ്ട്രേഷൻ നടപടിക്രമമുണ്ട്.

6. അമ്പത് രൂപയിൽ കൂടുതൽ ഗൂഗിൾ പേ അയക്കാമോ?

ഇഷ്ടമെങ്കിൽ എത്ര വലിയ തുകയും അയയ്ക്കാം

എല്ലാ മാസവും ഒരു ജീവിതശൈലിയായി കുറഞ്ഞത് 50 രൂപ ഗൂഗിൾ പേ ചെയ്യണം.

7.എന്താണ് TOC ?

(Token of Concern)

നമ്മുടെ ജീവിതത്തിൽ സംഭവിക്കുന്ന പ്രത്യേക ആഘോഷ -സന്തോഷ - വിശേഷ മുഹൂർത്തങ്ങളിൽ നമ്മൾ വാരിക്കോരി ചെലവഴിച്ച് ജീവിതം അടിച്ചു പൊളിക്കുമ്പോൾ ,താല്പര്യമെങ്കിൽ ഒരു തുക (100 മുതൽ മുകളിലോട്ട് എത്രയുമാവാം) ജീവിതം വഴിമുട്ടിയ സഹജീവികൾക്കായി നൽകാൻ അത്തരം സന്ദർഭങ്ങളിൽ ഇഷ്ടമുളള തുക ഗൂഗിൾ പേ ചെയ്യാം.

ഗൂഗിൾ പേ ചെയ്യുമ്പോൾ ഗൂഗിൾ പേ നോട്ടിൽ സ്വന്തം ID നമ്പർ ചേർക്കേണ്ടത് നിർബന്ധമാണ്.

8. അയയ്ക്കാൻ മറന്നു പോയാൽ ?

ഓരോ മെമ്പറുടെയും പേരും വിലാസവും ഫോൺ നമ്പറും ID നമ്പറും വച്ച് ഒരു Contribution Register സൂക്ഷിച്ചിട്ടുണ്ട്. മാസം അയക്കാൻ മറന്നുപോകുന്നവരെ വിളിച്ചോർമിപ്പിക്കാൻ സംവിധാനമുണ്ട്.

Help & Heal Admin only whatsap ഗ്രൂപ്പിൽ, ചലഞ്ച് + Action Details ഓർമിപ്പിക്കാൻ UPDATES പോസ്റ്റിടും.

ഗ്രൂപ്പിൽ തുടരാൻ താല്പര്യമില്ലാത്തവർക്ക് സ്വയം ഒഴിയാവുന്നതുമാണ്.

ആഴ്ചയിൽ ഒരു തവണ ഒരു മിനുട്ട് സമയം ഗ്രൂപ്പ് തുറന്ന് നോക്കുന്നവർ മറക്കില്ല. പിന്നെ, ചേരുന്നവർ ഹൃദയത്തിൽ നൻമ സൂക്ഷിക്കുന്നവർ .

ഒരു മാസം വിട്ടുപോയാൽ കുടിശ്ശിക തീർത്ത് ഗൂഗിൾ പേ ചെയ്യാം.

താല്പര്യമില്ലെങ്കിൽ ഗ്രൂപ്പ് വിടാം . എന്നാൽ എന്തുകൊണ്ട് പ്രസ്ഥാനത്തിൽ നിന്നും പിൻമാറുന്നു എന്ന Feedback നൽകുന്നത് നന്നായിരിക്കും. ഇത് അഭ്യർത്ഥനയാണ്. എന്ത് സംശയങ്ങളും അഭിപ്രായങ്ങളും വിമർശനങ്ങളും അഡ്മിൻ പാനലിലെ ആരെയെങ്കിലും അറിയിക്കുക.

9. ബാങ്ക് അക്കൗണ്ട്/സുതാര്യത ?

കേരള ഗ്രാമീൺ ബാങ്കിൻ്റെ കണ്ണൂർ ശാഖയിൽ ഫൗണ്ടേഷന് വേണ്ടി ബാങ്ക് അക്കൗണ്ട് ആരംഭിച്ചിട്ടുണ്ട്.

അയക്കുന്നതുക നേരെ അക്കൗണ്ടിലേയ്ക്കാണ് പോകുന്നത്.

ബാങ്ക് സ്റ്റേറ്റ്മെൻ്റ് ഓരോ മാസവും website ൽ പബ്ലിഷ് ചെയ്യുന്നു.

10. സഹായ ധനത്തിന് ഗുണഭോക്താക്കളെ കണ്ടെത്തുന്നത് ?

മെമ്പർമാരുടെ സ്വന്തം വാർഡിൽ / ചുറ്റുവട്ടത്തുള്ള,ദുരിതമനുഭവിക്കുന്നവരെ കണ്ടെത്തി, helpandhealrequest@gmail.com എന്ന അഭ്യർത്ഥന അയക്കണം.

വെബ്സൈറ്റിൽ വിവരങ്ങളുണ്ട്.

ആദ്യം വരുന്നവ ആദ്യം എന്ന ക്രമത്തിൽ ചർച്ചകൾക്കും വിശകലനത്തിനും ശേഷം അർഹരായവരെക്കുറിച്ച് അതത് Help & Heal പഞ്ചായത്ത് കോ-ഓർഡിനേറ്റർമാർ അന്വേഷിച്ച് റിപ്പോർട്ട് നൽകുന്ന ക്രമത്തിൽ ഗുണഭോക്താവിന് , കോ - ഓർഡിനേറ്റർമാർ വഴി Crossed ചെക്ക് വഴി സഹായധനതുക നൽകുന്നു.